**Homélie du 2ème dimanche de Pâques**

**Dimanche de la Miséricorde**

Bampangi,

Malongi na mono ata vanda na ndambu iya : ndambu ya ntete ikele malongi ya lumingu ya bubu ; ndambu ya zole ikele yina me tadila nsiamisa ; na ndambu ya tatu mono ata tubila beno na yina me tadila nzo-nkanda ; ye mono ata sukisa na kubambula beno mbundu na mpila ya beto yonso fwete tunga dibundu na beto.

Bampangi bana ya Nzambi,

Bubu beto ikele kusungimina lumingu ya zole ya Pake. Tuka bamvula mingi, beto ikele kubingaka yo lumingu ya Nkenda.

Minkanda ya santu ya beto imene kuwa, ikele kusongisa beto kibeni nkenda yin aya Mfumu Yezu Kristu ya imene futumuka. Nkenda yina, beto ikele kumona yo na ngogo ya Yandi ke tubila balongoki : « Ngemba kuvanda na beno ! » (Shalom en Hébreu). Ngemba yina ikele ntete-ntete ya nsi-ntima ; ikele mpi ndolula ye kiese ya Yandi ikele natila beto ; ngemba ya Yandi ikele kunatila beto fwete kupusa beto na kuyambula mavita. Na lufutumuku na Yandi, Kristu imene vutula kinduku ya bantu ti Nzambi. Yandi imene kununga mambi ye lufwa ; Yandi imene kunata ngemba na ntoto mvimba.

Nsangu ya mbote ke zabisa beto nde, ntangu Kristu imene kumonika mbala ya ntete na balongoki, Thomas kuvanda kana ve. Ye ntangu ya bo ikele kusonga yandi mambu yina, yandi ke tula ntembe ye ke buya na kukwikila. Mbala mingi beto mpi ke fwanana na Thomas : « Kana mono kumona ve, mono ata kwikila ve ».

Yo kufwana na beto kutanga nsangu ya mbote yai ti kuna nsuka. Mpamba ve, beto ikele kumona nde Thomas ke fukama na ntwala ya Kristu. Ya kieleka, yo ke songa beto nde yandi ikele ti lukwikilu ya nene. Yandi ke tuba ndinga yai nde: “E Mfumu na mono, e Nzambi na mono”. Beto ata vanda bantu ya kiese kana beto ikele kwikila nkatu kumona. Ikele na mpila yina ya beto ata vanda ba témoins ya kieleka ya lufutumuku.

Kutanga ya ntete ikele kusonga beto kimvuka ya bakristu ya imene zingila nkenda ya Kristu ye imene kumwanga yo. Na bo ikele Nzambi ke sala mankumbwa na Yandi. Babakala ti bankento mingi kuyambaka lukwikilu. Kana nge ikele kwikila ya kieleka, nge ata zingila lukwikilu yina na luzingu na nge ti bampangi ye nge ata vanda temoin ya kieleka. Yo yina, nkabisa, mbendumuka, kimpala lenda ve kuvanda na kati ya bakristu. Yo ata sadisa beto ve na kumwanga nsangu ya mbote.

Na kutanga ya zole, na munkanda ya Kusonga, Yoani ikele kusonikila bakristu ya bo ke mwesa mpasi sambu na lukwikilu na bo. Yandi mosi mpi ikele na boloko na Patmos. Na mbonameso, yandi ikele kumona Kristu ya me futumuka, ya ikele na kati ya dibundu na Yandi ya bo ke mwesa mpasi. (il nous fait part de sa vision du Christ ressuscité, debout au milieu de son Eglise persécutée).

Santu Yoani ke zabisa beto nde, Kristu ya me futumuka ikele Mfumu ya luzingu, Yandi ikele yala beto yonso.

Yandi ke zabisa beto mpi nde, mambi ti lufwa ikele ti ngogo ya nsuka ve. Bayina, ya ata kwamina tii kuna nsuka, boa ta baka luzingu ya kukonda nsuka. Munkanda yai ke zabisa beto nde, kiese ya kieleka ke kwisaka na nima ya mpasi. (Le livre de l’Apocalypse est là pour nous dire que le vrai bonheur succède à la phase dramatique de l’histoire humaine).

Sesepi yai mono ke tubila beno na yina me tadila nzo-nkanda.

Je voudrais déjà préciser mon propos. Je ne parle pas de l’enseignement pour vous moraliser. J’en parle puisque l’avenir de nos enfants, l’avenir de notre pays et de notre église en dépend. Les dégâts sont importants, considérables et manifestes.

Tuka bamvula mingi, mono me vanda kutubila beno na kubuya madesu ya bana na yina me tadila luzingu go avenir ya bana na beto. Na radio na beto, beno imene kuvanda kulanda yo. Mono ke bansa nde, malongi yina yonso ata sadisa beno. Mono ke zola nde, beno bibuti, balongi, société civile ye bamfumu yonso ya nzo-nkanda, kusola nzila ya kieleka sambu na bana na beto, avenir ya nsi na beto.

Sesepi yai, mono ke tubila beno na yina me tadila lutungu ya diocèse na beto.

Bampangi batondama,

Lufutumuku ya Kristu ikele kupesa dienga na kuzaba Yezu Kristu bonso Ngulusi ye Mfumu ye ya kulungisa bumosi na kati na beto bantu. Ba luswaswanu na beto ikele kukituka dienga ya Mfumu Nzambi; kubuya kutambula dienga yina sambu na bandinga na beto, makanda na beto, mabwala na beto, ikele kubuya na kulatama na Kristu ye kukonda kulemfukila Mpeve ya Nzambi. Beto imene kumona inki mpila bakristu ya ntete me vanda kuzinga.

Bampangi bana ya Nzambi,

Kima ya ikele kukonda mingi na ntoto na beto, na nsi na beto, na diocèse na beto, na paroisse na beto, na mafamilia na beto ikele lutondo ! Lutondo ya kuyimba ve na munoko. Yo fwete monika na bisalu.

Yo yina, na kutala mpila na beto ya kuzinga, mono imene kusola ngogo yai sambu na kunatisa bisambu na dibundu na beto : « Beno zinga na lutondo na mono ; sambu kiese na mono kuvanda na beno ye kiese na beno kuvanda ya kieleka » (Jn 15, 9-11). “Demeurez dans mon amour; pour que ma joie soit en vous et que votre joie soit parfait”.

Dilongi yai ikele kukwisa kupusa beto na kukangama ye kuzinga kaka na lutondo ya Kristu. Mpamba ve, Nzambi ikele lutondo ye luzingu na Yandi yonso ikele kaka lutondo. Yandi imene kutula lutondo na Yandi na kati ya konso muntu ; konso mbala ya beto ke yilama na kuyamba Yandi, Yandi ke kwisa kuvukana ti beto.

Nde lutondo na Yandi kusadisa beto na kuvukana sambu na kutunga ye kiese yonso Diocèse na beto; beto vukisa bangindu ye mayele na beto na mpila nde beto kukwenda na ntwala. Déjà Diocèse na beto ikele na kukwenda na ntwala; mfunu ya kuvutuka diaka na nima ikele ve. Makabu ya beto imene kuzwa, ikele sambu na kutunga beto yonso, Dibundu, Nitu ya Kristu.

Yo yina, Bampangi batondama, bisambu na mono, na mvula yai, ikele nde, Nzambi, na Mwana-Yezu, kupesa beno dienga ya kulatama na lutondo sambu na kuzinga na kiese na Yandi.

Beto samba mpi sambu na nsi na beto Congo. Ndambu na ndambu mavita ikele; menga ya bana ya Congo ke noka mingi: nde Mfumu Nzambi, ya imene futumuna Kristu, kufwila beto nkenda ye kudiatisa Nsi na beto ye kupesa na beto ngemba na Yandi.

Mono ke zodila beno nkinsi Pake ya mbote ye mono ke yambula beno na maboko ya Mama Santa Maria, nde na bisambu na Yandi, Mfumu Nzambi kupesa beto dienga ya kuzingila kiese ya nsangu ya Mbote.

Na beno yonso ngemba ya Pake.

                             Idiofa/Saint Lwanga, le 23 avril 2017

                                         + **José MOKO EKANGA**

                                             Pisekopo ya Idiofa